open-index/open-wikipedia-markdown huggingface dataset:
Jānis Luters

**Jānis Luters** (dzimis 1883. gada 5. februārī, miris 1938. gada 18. janvārī), segvārds **Bobis**, bija latviešu sociāldemokrāts, profesionāls revolucionārs. Boļševiku partijas uzdevumā veica banku aplaupīšanu un ieroču iegādi ārzemēs, vēlāk Kominternes darbinieks. 
 
## Dzīvesgājums
Dzimis 1883. gada 5. februārī Saukas pagastā. Mācījās Valmieras skolotāju seminārā (1900), izslēgts par pretvalstisku darbību. 1904. gadā vadīja Liepājas LSDSP organizāciju.

1905. gada revolūcijas laikā viņu apcietināja par nelegālas tipogrāfijas uzturēšanu un ievietoja Rīgas Policijas pārvaldē, no kuras viņu kaujinieki atbrīvoja 1906. gada janvāra uzbrukumā. Pēc atbrīvošanas viņš saņēma uzdevumu 1906. gada februārī aplaupīt Krievijas Valsts bankas filiāli Helsinkos.

Pēc tam organizēja ieroču iegādi Vācijā un no 1907. gada darbojās boļševiku partijas pagrīdes organizācijās Pēterburgā un Maskavā.

Pēc Oktobra revolūcijas strādāja padomju ārējās tirdzniecības organizācijās, bija Kominternes Latvijas sekcijas pārstāvis. Uzrakstīja memuārus "Mana profesija — revolucionārs".

NKVD "Latviešu operācijas" laikā 1937. gadā apcietināts un apsūdzēts par "vadošo līdzdalību Ļeņingradas latviešu nacionālistiskajā centrā", pēc pratināšanām 1938. gada 18. janvārī nošauts Ļevašovas masu kapos.

## Literatūra
* Rakstu krājums "Jānis Luters-Bobis: lappuses no revolucionāra pagrīdnieka dzīves" (Sast. A. Luters). Rīga: Latvijas Valsts izdevniecība, 1960. - 323 lappuses

## Atsauces
Laura Asadauskaite

thumb|2023
**Laura Asadauskaite** (; dzimusi ) ir lietuviešu modernās pieccīņas sportiste.

Četras reizes piedalījusies olimpiskajās spēlēs (, , , ). 2012. gadā Londonā izcīnīja zelta medaļu, kas bija Lietuvas sportistu otrā uzvara Londonas Olimpiskajās spēlēs pēc peldētājas Rūtas Meilutītes, 2020. gada olimpiskajās spēlēs Tokijā izcīnījusi sudraba medaļu. Tāpat sportiste ir izcīnījusi vairākas medaļas Eiropas un Pasaules čempionātā. L. Asadauskaite tika atzīta par 2011. un 2015. gada Lietuvas gada labāko sportisti.

Viņas vīrs Andrejs Zadneprovskis arī ir modernās pieccīņas sportists, izcīnījis Olimpisko spēļu sudraba un bronzas medaļu.

## Ārējās saites
Oļegs Kvaša

**Oļegs Kvaša** (; dzimis 1978. gada 26. jūlijā) ir bijušais krievu hokejists, kreisās malas uzbrucējs. Karjeras laikā aizvadījis septiņas sezonas un 493 spēles Nacionālajā hokeja līgā. Krievijas hokeja izlases sastāvā izcīnījis 2002. gada olimpisko spēļu bronzas medaļu.

## Spēlētāja karjera
Profesionāļa karjeru Kvaša uzsāka 1995.—96. gada sezonā, kad debitēja Krievijas Superlīgas kluba Maskavas CSKA rindās.

1997. gada vasarā Kvaša gan pārcēlās uz Ziemeļameriku, nākamo sezonu aizvadot Amerikas hokeja līgā. 1998.—99. gada sezonā hokejistam izdevās nostiprināties NHL vienībā Floridas "Panthers", tajā aizvadot nākamās divas sezonas.

2000. gada vasarā Oļegs tika aizmainīts uz Ņujorkas "Islanders" vienību, kurā uzbrucējs aizvadīja nākamās četras sezonas. 2004.—05. gada NHL sezonas lokauta laikā Kvaša spēlēja Krievijas Superlīgas klubā Čerepovecas "Severstal", taču tad atgriezās "Islanders" sastāvā.

2005.—06. gada sezonas gaitā Kvaša tika aizmainīts uz Fīniksas "Coyotes", tās sastāvā noslēdzot sezonu.

2006. gada vasarā hokejists atgriezās Krievijā, pievienojoties Čehovas "Vitjaz" rindām. Turpmākajos gados spēlēja arī Čeļabinskas "Traktor", Mitišču "Atlant", Magņitogorskas "Metallurg", Ņižņekamskas "Ņeftehimik", Maskavas CSKA, Omskas "Avangard", Maskavas "Spartak" un Astanas "Baris" rindās, līdz 2015. gadā noslēdza karjeru. KHL kopumā Kvaša aizvadīja septiņas sezonas, 286 spēlēs gūstot 105 punktus.

Krievijas hokeja izlases rindās spēlējis 2002. gada olimpiskajās spēlēs, tajās kopā ar komandu izcīnot bronzas medaļas.

## Ārējās saites
Ivans Baranka

**Ivans Baranka** (; dzimis 1985. gada 19. maijā) ir bijušais slovāku hokejists, aizsargs, Slovākijas hokeja izlases dalībnieks. Pēdējo sezonu karjerā spēlēja (2020) Čehijas hokeja Ekstra līgas klubā Brno Kometa.

## Spēlētāja karjera
2003. gadā Baranka izlēma savu karjeru turpināt Ziemeļamerikā, nākamās divas sezonas aizvadot Rietumu hokeja līgas klubā Everetas "Silvertips", taču savu profesionāļa karjeru uzsākot 2005.—06. gada sezonā AHL komandā Hartfordas "Wolf Pack".

2007.—08. gada sezonā Baranka debitēja NHL, aizvadot vienu spēli Ņujorkas "Rangers" sastāvā, taču, pārējo sezonu aizvadot "Wolf Pack", sezonas noslēgumā nolēma atgriezties Eiropā, noslēdzot līgumu ar KHL vienību Maskavas "Spartak".

2009.—10. gada sezonā Baranka bija starp rezultatīvākajiem līgas aizsargiem. "Spartak" hokejists spēlēja līdz 2012. gada vasarai, kad pievienojās Ufas "Salavat Julajev".

Slovākijas hokeja izlases sastāvā spēlējis 2010. gada olimpisko spēļu turnīrā, kā arī trīs Pasaules čempionātos, 2012. gadā kopā ar izlasi izcīnot sudraba medaļas.

## Ārējās saites
Vadims Krasnoslobodcevs

**Vadims Krasnoslobodcevs** (; dzimis 1983. gada 16. augustā) ir bijušais Kazahstānas hokejists, kreisās malas uzbrucējs. Karjeras laikā aizvadījis 474 spēles dažādos Kontinentālās hokeja līgas klubos. Kazahstānas hokeja izlases sastāvā Krasnoslobodcevs spēlējis deviņos pasaules čempionātos.

## Spēlētāja karjera
Profesionāļa karjeru Krasnoslobodcevs uzsāka 2001. gadā, kad pievienojās Krievijas Augstākās līgas klubam Kurganas "Mostovik". 2004.—05. gada sezonu hokejists aizvadīja citā Augstākās līgas klubā — Habarovskas "Amur", bet 2005.—06. gada sezonā spēlēja Barnaulas "Motor" rindās.

2006. gada vasarā Vadims pievienojās Krievijas Superlīgas vienībai Ņižņekamskas "Ņeftehimik", taču 2008.—09. gada sezonā sāka spēlēt Astanas "Baris" sastāvā, ātri kļūstot par vienu no komandas uzbrukuma līderiem. "Baris" rindās Krasnoslobodcevs spēlēja līdz pat 2012.—13. sezonas noslēgumam, kad pārcēlās uz Ņižņijnovgorodas "Torpedo" rindām. "Torpedo" sastāvā uzbrucējs aizvadīja divas sezonas, taču 2015. gadā atgriezās "Baris". No 2016. līdz 2018. gadam spēlēja Vladivostokas "Admiral" rindās, taču tad, karjeras izskaņā, vienu sezonu aizvadīja Rumānijā.

Kazahstānas hokeja izlases sastāvā Krasnoslobodcevs spēlējis deviņos pasaules čempionātos.

## Ārējās saites
Vadims Berdņikovs

**Vadims Berdņikovs** (; dzimis 1987. gada 7. jūlijā) ir krievu hokejists, centra uzbrucējs. Pašlaik (2018) Berdņikovs spēlē Kazahstānas hokeja līgas vienības Kokšetau "Arlan" sastāvā.

## Spēlētāja karjera
Dzimis Čeļabinskā, turpat Berdņikovs uzsāka arī savu hokejista karjeru, ilgstoši spēlējot Krievijas Pirmajā līgā. Visbeidzot, 2006.—07. gada sezonā Berdņikovam izdevās izcīnīt vietu Krievijas Superlīgas kluba Čeļabinskas "Traktor" sastāvā, tajā aizvadot nākamās divas sezonas.

2008.—09. gada sezonā Berdņikovs pievienojās Čehovas "Vitjaz" rindām, kļūstot par vienu no komandas uzbrukuma līderiem. 2009.—10. gada sezonas otrajā pusē Berdņikovs tika aizmainīts uz Mitišču "Atlant", taču vasarā hokejists ar "Vitjaz" noslēdza jaunu līgumu.

2011.—12. gada sezonas vidū Vadims tika aizmainīts uz Maskavas "Spartak" rindām, taču 2012. gada vasarā pievienojās jau Čerepovecas "Severstal" sastāvam. "Severstal" spēlēja līdz pat 2016. gadam, taču tad uz vienu sezonu atgriezās "Spartak" sastāvā. 2017. gadā pievienojās Kazahstānas hokeja līgas vienībai Kokšetau "Arlan".

## Ārējās saites
Anverailenda

**Anverailenda** () vai **Bāze N** (*Base N*) bija Apvienotās Karalistes polārstacija Antarktīdā. Izvietota uz nelielās Amsleru salas Anveras salas dienvidu piekrastē. Izveidota 1955. gada 27. februārī Anveras salas dienvidu galā kā Folklenda Salu teritoriju dienesta “Bāze N”. Galvenās pētījumu jomas bija ģeodēzija, kartogrāfija un ģeoloģija. Stacija slēgta 1958. gada 10. janvārī pēc pētījumu programmas beigam. Stacija atkārtoti atvērta laika posmā no 1969. gada līdz 1971. gadam, kad uz netālā piekalnes ledāja ierīkots sniega lidlauks. Lidlauks tika intensīvi lietots līdz 1973. gadam, vēlāk fragmentāri līdz 1993. gadam.

1968. gadā netālu no britu stacijas tika izbūvēta ASV Pālmeras polārstacija. Anverailendas stacijas ēka tika iznomāta amerikāņiem un tajā tika ierīkota bioloģiskā laboratorija. Stacijas galvenā ēka nodegusi Britu Antarktiskā dienesta veiktā remonta laikā 1971. gada 28. decembrī. Stacija oficiāli slēgta 1973. gadā, kad ledājs, uz kura bija izvietots sniega lidlauks, sāka intensīvi sabrukt. Drupas novāktas 1990./1991. gada vasarā.

2004. gadā, intensīvi atkāpjoties netālajam Marra piekalnes ledājam, pavērās jūras šaurums starp salu, uz kuras būvēta bāze un Anveras salu. Jaunā sala nosaukta par Amsleru salu par godu Alabamas Universitātes jūras biologiem Čārlzam un Margrētai Amsleriem.

## Atsauces
Ļimonka

**Ļimonka** () ir Krievijā oficiāli aizliegtās Krievijas Nacionālboļševiku partijas izdevums krievu valodā. Žurnāls iznāk Maskavā kopš 1994. "Ļimonka" galvenokārt piedāvā informāciju par politiku. Žurnāla galvenais redaktors — prozaiķis un politiķis, partijas līderis Eduards Ļimonovs.

## Ārējās saites
* Limonka 
* Nacionālboļševiku partija
Džons Mirasti

**Džons Mirasti** (; dzimis 1982. gada 4. jūnijā) ir kanādiešu hokejists, kreisās malas uzbrucējs. Pašlaik (2013) ir bez kluba.

## Spēlētāja karjera
Profesionāļa karjeru Mirasti uzsāka 2003. gadā, kad uzsāka spēlēt ECHL līgas klubā Beikersfildas "Condors". No 2004. līdz pat 2007. gadam Mirasti spēlēja dažādās zemāka līmeņa profesionālajās Ziemeļamerikas hokeja līgās, taču 2007.—08. gada sezonu uzsāka Amerikas hokeja līgas vienībā Sirakūzas "Crunch".

"Crunch" sastāvā Mirasti spēlēja līdz pat 2010.—11. gada sezonas vidum, taču 2011. gada vasarā pievienojās KHL vienībai Čehovas "Vitjaz". 2011.—12. gada sezonā Mirasti bija viens no līgas nedisciplinētākajiem spēlētājiem. 2012.—13. gada sezonu aizvadīja Astanas "Baris" sastāvā, taču februārī no komandas rindām tika atlaists.

## Ārējās saites
Padomju pils

thumb|250px|right|Padomju pils

**Padomju pils** () bija paredzēts pārvaldes centra un sanāksmju zāles projekts Maskavā, netālu no Kremļa, nojauktās Kristus Glābēja katedrāles vietā. Tās celtniecība sākta 1937. gadā, taču 1941. gadā Padomju pils celtniecību pārtrauca Nacistiskās Vācijas iebrukums Padomju Savienībā. Celtnes tērauda karkass tika izkausēts un izmantots tiltu celtniecībā. Pēc Otrā pasaules kara Padomju pils celtniecība vairs netika atsākta, un 1958. gadā tās vietā atvēra milzu peldbaseinu, bet 1995. gadā atjaunoja iepriekš nojaukto Kristus Glābēja katedrāli.

## Atsauces
Branislavs Mezejs

**Branislavs Mezejs** (; dzimis 1980. gada 8. oktobrī) ir slovāku hokejists, aizsargs. Pašlaik (2017) Mezejs spēlē Slovākijas Ekstralīgas vienībā HK Nitra.

## Spēlētāja karjera
1997. gada vasarā Mezejs no dzimtās Slovākijas pārcēlās uz Ziemeļameriku, kur nākamās trīs sezonas aizvadīja Ontārio hokeja līgas kluba Belevillas "Bulls" sastāvā.

Profesionāļa karjeru Mezejs uzsāka 2000.—01. gada sezonā, kad aizvadīja 42 spēles NHL kluba Ņujorkas "Islanders" sastāvā, atlikušo sezonas daļu aizvadot Amerikas hokeja līgā. 2002. gada vasarā Mezejs tika aizmainīts uz Floridas "Panthers" rindām, tās sastāvā 2003.—04. gada sezonā aizvadot 45 spēles.

2004.—05. gada NHL sezonas lokauta laikā Mezejs spēlēja Čehijas Ekstralīgas kluba HC Trinec, kā arī Slovākijas Ekstralīgas kluba Trenčīnas "Dukla", taču tad atgriezās "Panthers", tās sastāvā aizvadot vēl trīs sezonas, tomēr klubā līdz galam nostiprināties nespējot.

2008. gada vasarā Mezejs pievienojās KHL vienībai Astanas "Baris", no 2009. līdz 2011. gadam spēlēja Čehijas Ekstralīgā, SM līgā, taču tad pievienojās KHL klubam Popradas "Lev". Karjeras turpinājumā spēlēja vēl vairākos KHL klubos, līdz 2014. gada oktobrī atgriezās HK Nitra sastāvā.

Slovākijas hokeja izlases rindās spēlējis četros Pasaules čempionātos.

## Ārējās saites
Rūdolfs Dēliņš

**Rūdolfs Dēliņš** (1883—1906), segvārds *Čoms*, bija latviešu sociāldemokrāts un profesionāls revolucionārs.

## Dzīves gājums
Dzimis 1883.gadā Kauņas guberņā. Strādāja Rīgas fabrikā un 1903. gadā iestājās LSDSP. 1905. gada revolūcijas laikā kļuva par vienu no Rīgas sociāldemokrātu Federatīvās komitejas kaujiniekiem un piedalījās Uzbrukumos Rīgas Centrālcietumam (1905) un Rīgas Policijas pārvaldei (1906). Krita sadursmē ar policiju Rīgā 1906. gada 1. jūnijā.

## Atsauces
Niklass Pēšons

**Niklass Pēšons** (; dzimis 1979. gada 26. martā) ir bijušais zviedru hokejists, centra uzbrucējs, Zviedrijas hokeja izlases dalībnieks. Izlases rindās izcīnījis četras pasaules čempionātu medaļas. Karjeras lielāko daļu aizvadījis Zviedrijas hokeja līgas klubos *[[Leksands IF]]* un *[[Linköping HC]]*, taču vairākas sezonas spēlējis arī Krievijā un Šveicē.

## Spēlētāja karjera
Profesionāļa karjeru Pēšons uzsāka 1997.—98. gada sezonā, kad debitēja Zviedrijas Elitsērijas kluba *[[Leksands IF]]* sastāvā. 2001.—02. gada sezonā, kad komanda bija izkritusi uz Allsvenskan līgu un spēja jau nākamajā gadā atgriezties Elitsērijā, Pēšons kļuva par vienu no komandas vadošajiem spēlētājiem.

2005.—06. gada sezonā Pēšons bija *[[Leksands IF]]* kapteinis, taču nākamajā vasarā pievienojās *[[Linkopings IF]]* rindām, tajā spēlējot līdz pat 2009. gadam. 2009. gada vasarā Pēšons pievienojās KHL vienībai Ņižņekamskas "Ņeftehimik", tās rindās aizvadot divas sezonas. 2011.—12. gada sezonu hokejists uzsāka jau Maskavas CSKA rindās.

2013. gada maijā Pēšons noslēdza divu gadu līgumu ar Šveices hokeja līgas kluba HK Rapersvīla rindās, taču 2015. gada atgriezās *[[Linköping HC]]*. Turpmākās trīs sezonas Pēšons pildīja komandas kapteiņa pienākumus, 2018. gadā noslēdzot karjeru.

Zviedrijas hokeja izlases sastāvā spēlējis piecos Pasaules čempionātos, 2013. gadā kopā ar izlasi izcīnot zelta, 2009. un 2010. gadā izcīnot bronzas, bet 2011. gadā — sudraba medaļas.

## Ārējās saites
Igors Radulovs

**Igors Radulovs** (; dzimis 1982. gada 23. augustā) ir bijušais krievu hokejists, labās malas uzbrucējs. Karjeras laikā aizvadījis 43 spēles Nacionālās hokeja līgas klubā Čikāgas "Blackhawks". Karjeras lielāko daļu spēlējis Krievijas Superlīgā un Kontinentālajā hokeja līgā.

Igora brālis Aleksandrs arī ir profesionāls hokejists.

## Spēlētāja karjera
Profesionāļa karjeru Igors uzsāka 2000.—01. gada sezonā, debitējot Krievijas Superlīgas kluba Jaroslavļas "Lokomotiv" sastāvā.

Jau nākamajā vasarā hokejists pārcēlās uz Ziemeļameriku, 2001.—02. gada sezonu aizvadot Ontārio hokeja līgā, bet 2002.—03. gada sezonā debitējot NHL, septiņas spēles aizvadot Čikāgas "Blackhawks" rindās. Atlikušo sezonas daļu Radulovs spēlēja AHL vienībā Norfolkas "Admirals".

2003.—04. gada sezonā Radulova spēles laiks "Blackhawks" pieauga, taču 2004.—05. gada NHL sezonas lokauta laikā Igors vispirms daļu sezonas aizvadīja Norfolkā, taču tad pievienojās Maskavas "Spartak" vienībai, tās sastāvā turpinot karjeru arī pēc lokauta noslēgšanās.

2006. gada vasarā Radulovs pievienojās Novokuzņeckas "Metallurg" rindām, sezonas vidū nonākot Čehovas "Vitjaz" sastāvā. 2008.—09. gada sezonas vidū Radulovs tika aizmainīts uz Ufas "Salavat Julajev", taču nākamo sezonu hokejists aizvadīja Magņitogorskas "Metallurg" sastāvā.

2010.—11. gada sezonu Radulovs uzsāka Čerepovecas "Severstal", taču noslēdza jau Čehovas "Vitjaz" rindās. 2011.—12. gada sezonu hokejists aizvadīja "Salavat Julajev" rindās, taču vēl pēc gada spēlēja jau Maskavas CSKA sastāvā. 2017. gadā noslēdza karjeru.

## Ārējās saites
Jānis Masters

**Jānis Masters**, pieņemtais vārds **Jānis Straujāns** (dzimis 1884. gada 19. maijā, miris 1938. gada 20. martā), segvārds *Andrejs*, bija latviešu sociāldemokrāts, profesionāls revolucionārs un žurnālists.

## Dzīvesgājums
Dzimis 1884. gada 19. maijā Burtnieku pagastā. 1906. gadā iestājās LSDSP, 1905. gada revolūcijas laikā piedalījās 1905. gada decembra kaujās pie Mazsalacas un 1906. gada februāra Krievijas Valsts bankas aplaupīšanā Helsinkos. Pēc tam 1907. gadā emigrēja no Krievijas Impērijas.

Pēc Februāra revolūcijas atgriezās Latvijā, pēc tam 1918. gadā devās uz Krieviju, kur piedalījās Kominternes izveidē. Iestājās padomju diplomātiskajā dienestā, strādāja par padomju vēstniecības pirmo sekretāru Romā (1920—1924), pēc tam bija PSRS telegrāfa aģentūras (TASS) korespondents Ķīnā (1924—1926) un Latvijā (1926—1935).

NKVD "Latviešu operācijas" laikā 1937. gada 15. decembrī apcietināts un pēc pratināšanām 1938. gada 14. janvārī apsūdzēts "piederībā latviešu kontrrevolucionārajai dumpīgajai organizācijai" (*принадлежность к контрреволюционной националистической повстанческой организации латышей*). 1938. gada 20. martā nošauts un aprakts Butovas poligonā.

## Atsauces
Jānis Jansons-Brauns

**Jānis Jansons** vai **Janis Jansons-Brauns** (1872—1917), segvārds un pseidonīms **Brauns**, bija latviešu sociāldemokrāts, literatūrkritiķis un publicists. 
 
## Dzīvesgājums
[thumb|200px|left|Jānis Jansons (sēž pirmais no labās), [Fricis Roziņš (stāv pirmais no labās) un citi Liepājas Nikolaja ģimnāzijas absolventi (1890).]]
Dzimis 1872. gada 18. martā Rāvas pagasta "Kaugaru" mājās zemnieka Ernesta Jansona daudzbērnu ģimenē. Mācījās Liepājas Nikolaja ģimnāzijā. No 1890. gada studēja Maskavas Universitātes Vēstures un filoloģijas fakultātē, tad pārgāja uz Tērbatas Universitātes juridisko fakultāti, bija Pīpkalonijas biedrs. Publicēja apjomīgus literatūrkritikas rakstus - "Domas par jaunlaiku literatūru" (1892—1893) un "Mūsu vecajai paaudzei" (1894). Viens no "Jaunās strāvas" līderiem, laikraksta "Dienas Lapa" redakcijas darbinieks (1896).

1897. gadā viņu apcietināja un izsūtīja uz Smoļenskas guberņu (1898—1903). 1903. gadā viņš atgriezās Latvijā un tika ievēlēts Baltijas latviešu sociāldemokrātiskās strādnieku organizācijas centrālajā komitejā. 1904. gadā viņš bija viens no LSDSP (no 1906. gada LSD) dibinātājiem un tās 1. kongresā tika ievēlēts par Centrālkomitejas locekli un Ārzemju komitejas locekli, lietoja segvārdu *Brauns*. Piedalījās LSDSP programmas izstrādāšanā.

1905. gada revolūcijas laikā bija nelegālā laikraksta "Cīņa" un laikraksta "Dienas Lapa" redaktors. Krievijas–Japānas kara laikā atklāti atbalstīja Japānu un no Liepājas ziņoja Japānas armijas Ģenerālštābam par Krievijas Kara flotes aktivitātēm. 1906. gadā caur Somiju emigrēja uz Beļģiju, tālāk uz Angliju. Darbojās Latvijas Sociāldemokrātijas (LSD) Centrālkomitejas Ārzemju komitejā Londonā, Berlīnē un Šveicē un turpināja būt "Cīņas" redaktors (1910—1914). Uzrakstīja vēsturisku apceri "Baltijas revolūcija", ko 1912. gadā publicēja Briselē. 

Pēc Pirmā Pasaules kara sākuma 1914. gadā pievienojās lieliniekiem un darbojās KSDSP Londonas grupā. Pēc Februāra revolūcijas devās atpakaļ uz Latviju, bet bija to 11 pasažieru vidū, kas gāja bojā, kad vācu zemūdene U30 1917. gada 13. aprīlī Ziemeļjūrā nogremdēja tvaikoni "Zara", kas devās no Londonas uz Tronheimu.

## Atsauces
Monterreja

**Monterreja** () ir pilsēta Meksikā, Nuevoleonas štata administratīvais centrs.

Pilsētas dokumentētā vēsture sākas 1596. gadā, kad to dibināja Djego de Montemajors (*Diego de Montemayor*). Pilsētas iedzīvotāju skaits 2010. gadā sasniedza 1,1 miljonu cilvēku. Monterrejas aglomerācija ir trešā lielākā aglomerācija valstī, kā arī Monterreja ir devītā lielākā pilsēta valstī. Tā ir Meksikas ziemeļu daļas komerciālais centrs, tāpat šeit ir bāzētas vairākas nozīmīgas starptautiskas korporācijas. Ar 102 miljardus ASV dolāru lielu iekšzemes kopproduktu šī ir otra bagātākā pilsēta valstī un 63. — pasaulē. Monterreja ir viena no valsts attīstītākajām pilsētām.

## Sports
Pilsētā bāzējas futbola klubs ''C.F. Monterrey'', kas savas mājas spēles aizvada ''Estadio BBVA'' stadionā.

## Atsauces

## Ārējās saites
Kārlis Jansons

**Kārlis Jansons** var būt:
* Kārlis Jansons (1882—1939) — revolucionārs
* Kārlis Jansons (1896—1986) — tēlnieks
Kārlis Jansons (revolucionārs)

**Kārlis Jansons**, pieņemtais vārds **Čārlzs (Čārlijs) Skots**  (, 1882-1939), bija latviešu lielinieks un spiegs, viens no Amerikas Komunistiskās partijas dibinātājiem. Kominternes un komunistisko arodbiedrību (Profinternes) kustības darbinieks.
 
## Dzīvesgājums
Dzimis 1882. gada (12.) 24. janvārī Rāvas pagastā „Kaugaru” mājās zemnieka Ernesta Jansona un viņa sievas Annas, dzimušas Krauzes, daudzbērnu ģimenē, viņa vecākais brālis bija publicists un jaunstrāvnieks Jānis Jansons. Mācījās Liepājas jūrskolā, pēc tās beigšanas 1904. gadā iestājās LSDSP. 1905. gada revolūcijas laikā ar segvārdiem "Kažis" un "Kapteinis" piedalījās nelegālās literatūras un ieroču transportēšanā. Pēc 1906. gada februāra uzbrukuma Krievijas Valsts bankas aplaupīšanā Helsinkos emigrēja uz Vāciju un Angliju. Uzstājās ar runu 2. LSDSP kongresā.

1908. gadā Jansons pārcēlās uz dzīvi ASV, kur pieņēma vārdu Čārlzs Skots, saukts arī Čārlijs Skots. Tur darbojās Amerikas Sociālistiskās partijas Latviešu koporganizācijā, piedalījās Amerikas Komunistiskās partijas un Kanādas Komunistiskās partijas dibināšanā. Bija Apvienotās Amerikas Komunistiskās partijas (*United Communist Party of America*) Centrālkomitejas loceklis (1919—1923). 
1920. gadā viņš ar Čārlza Skota vārdu tika ievēlēts par ASV un Kanādas komunistu delegātu Kominternes kongresā Maskavā un piedalījās arī Austrumu tautu kongresā Baku.

Pēc Kominternes uzdevuma viņš izveidoja tās Panamerikas biroju (*Communist International’s Pan-American Bureau in America*, 1921). 
1923. gadā viņš kā Kanādas komunistu pārstāvis Čārlzs Džonsons atkal ieradās Maskavā uz Kominternes izpildkomitejas plēnumu un piedalījās Arodbiedrību internacionāles jeb "Profinternes" (*Профинтерн*) Centrālās padomes sesijā.
1925. gada maijā viņu iecēla par PSRS pārstāvniecības Japānā preses un informācijas biroja referentu ar segvārdu "Jamoto". Viņa uzdevums bija organizēt Profinternes arodbiedrības Japānā, bet 1929. gadā arī Ķīnā un Britu Indijā. 
1930. gadā viņu ievēlēja Profinternes Centrālkomitejā. 1932. gadā ar Kārļa Šteina vārdu viņš pildīja slepenus uzdevumus Vācijā un Francijā, bet 1933. gadā viņš ar Čārlza Džonsona vārdu sāka lasīt lakcijas ārzemju studentiem Maskavas Starptautiskajā Ļeņina skolā (*Международнaя Ленинскaя школa в Москве*). 1935. gadā viņš piedalījās 7. Kominternes kongresā Maskavā, bet 1936. gadā kļuva par Profinternes anļu-amerikāņu sekcijas vadītāja vietnieku.

NKVD "Latviešu operācijas" laikā 1937. gada rudenī apcietināts un pēc pratināšanām 1939. gada 19. aprīlī nošauts kādā no Piemaskavas masu kapiem.
1982. gadā Liepājas jūrskolu nodēvēja Kārļa Jansona vārdā.

## Literatūra
* Штейнберг В. А. Чарлз Скотт, его друзья и враги. О Карле Янсоне. Москва: Политиздат, 1983

## Atsauces
Smēķēšana

[thumb|270px|Divi cilvēki, aizdedzinot viens otram [cigaretes (Nīderlande, 1932. gads)]]
**Smēķēšana** ir kāda psihotropa līdzekļa (visbiežāk tabakas vai marihuānas) degšanā radušos dūmu ieelpošana, lai uzņemtu tajā esošās darbīgās vielas (piemēram, nikotīnu).

Visbiežāk smēķē cigaretes, kas var būt vai nu paša smēķētāja cigarešu papīrā uztītas, rūpnieciski izgatavotas vai komerciāli izplatītas jau gatavas. Citi izplatīti smēķēšanas piederumi ir pīpes, cigāri, ūdenspīpes un elektroniskās cigaretes.

Lai arī dažādās pasaules vietās smēķēšana bija zināma jau vairāk nekā 5000 gadus pirms mūsu ēras (galvenokārt kā šamanisma rituālu sastāvdaļa), Eiropā tā kļuva populāra tikai 17. gadsimtā, kad no Amerikas ienāca tabaka, bet no arābu zemēm — opijs. 20. gadsimta sākumā sabiedrībā sāka plaši runāt par smēķēšanas kaitīgumu. Tika atklāts, ka smēķēšana ilgtermiņā būtiski palielina risku iegūt dažādas nāvējošas slimības, piemēram, bronhītu, plaužu vēzi un sirdstrieku, tādēļ tika uzsākti dažādi ierobežošanas pasākumi, kas turpinās arī mūsdienās.
[thumb|270px|[Tabakas smēķētāju procentuālais daudzums vīriešu vidū dažādās pasaules valstīs]]

## Skatīt arī
* Smēķēšanas ierobežošana
* Smēķēšanas ierobežojumi Latvijā
* Smēķēšanas ierobežojumi nacistiskajā Vācijā
Kardamons

thumb|'' Elettaria cardamomum ''

**Kardamons** ir garšaugs, kuru iegūst no divu ingveru dzimtas (*Zingiberaceae*) ģinšu sēklām — no melnajiem kardamoniem (*Amomum*) un zaļajiem kardamoniem (*Elettaria*). Visbiežāk jēdziens "kardamons" tiek attiecināts uz īsto kardamonu (*Elettaria cardamomum*). Abu ģinšu augiem dabiskais izplatības areāls ir Indija, Nepāla un Butāna. Mūsdienās visvairāk kardamonu iegūst Ziemeļamerikas valstī Gvatemalā. Kardamons ir trešais dārgākais garšaugs pasaulē pēc cenas uz vienu kilogramu auga. Pirmajās divās vietās ir safrāns un vaniļa.

Augs ir ļoti skaists: garas smalkas lapas un metru garas ziedkopas. Garšvielu – kaltētas kardamona sēklas - iegūst no ļoti aromātiskajiem kardamona augļiem (pogaļām). Tos ievāc pa vienam, noplūcot ar rokām, atkarībā no to nobriešanas. Veikalos var nopirkt attīrītas, veselas vai maltas kardamona sēklas.
Amsleru sala

**Amsleru sala** () ir ap 1,9 km gara un līdz 0,7 km plata sala Antarktīdā. Izvietojusies Pālmera arhipelāgā Anveras salas dienvidrietumu piekrastē. Izveidojusies 2004.—2005. gados, kad sairstot un atkāpjoties Marra piekalnes ledājam, izveidojās 150—300 m plats jūras šaurums starp cietzemi, kas tika uzskatīta par Anveras daļu un pašu Anveras salu. Sala nosaukta par godu USAP ilggadējiem dalībniekiem, Alabamas Universitātes jūras biologiem Čārlzam un Margrētai Amsleriem.

Tagadējās salas dienvidu piekrastē 1955. gadā tika izveidota britu polārstacija Bāze N. Tai līdzās 1965. gadā tika izbūvēta amerikāņu Pālmeras pagaidu stacija, līdz 1968. gadā 1,5 km tālāk tika pabeigta tagadējā pastāvīgā stacija.

## Atsauces
Pieaugušais

thumbnail|235px|Pieaugušo cilvēku grupa
**Pieaugušais** ir cilvēks, kas ir sasniedzis noteiktu vecumu, kad var uzskatīt, ka cilvēks gan fiziski, gan garīgi ir nobriedis patstāvīgai dzīvei, tas ir, sasniedzis brieduma gadus. Brieduma gadu sasniegšana parasti tiek saistīta ar dzimumbrieduma iestāšanos un reproduktīvā vecuma sasniegšanu.

Salīdzinājumā ar pusaudžiem, pieaugušajiem ir gan vairāk tiesības, gan arī lielāka atbildība.

## Ārējās saites
Danske Bank (Somija)

***Danske Bank Oyj*** (agrāk ***Sampo Pankki Oyj***) ir Somijas banku sfēras uzņēmums, kas pieder Dānijas *[[Danske Bank]]*. Līdz 2007. gadam tas piederēja *[[Sampo (uzņēmums)|Sampo Oyj]]*. Galvenais birojs atrodas Helsinkos.

## Vēsture
1999. gada 13. oktobrī Somijas valdība ar tai piederošo banku uzņēmumu *Leonia Oyj* (agrāko *Postipankki Oyj* un *Suomen Vientiluotto Oyj*) un Somijas vadošais apdrošināšanas uzņēmums *Vakuutusyhtiö Sampo Oyj* (dibināts 1909. gadā) nolēma apvienoties. Apvienošanās stājās spēkā 2000. gada 31. decembrī, izveidojot uzņēmumu ar nosaukumu *Sampo-Leonia Oyj* (no 2001. gada *[[Sampo (uzņēmums)|Sampo Oyj]]*).

thumb|right|200px|Bankas logotips no 2007. līdz 2012. gadam
2001. gada februārī *Leonia* banka pārdēvēta par *Sampo Pankki*. 2001. gada februārī *Sampo Grupa* iegādājās banku *Mandatum Pankki*; turpmāk *Sampo Pankki* nodarbojās ar finanšu pakalpojumiem individuālajiem klientiem, bet *Mandatum* specializējās investīcijās un noguldījumos.

Līdz 2006. gadam *Sampo Pankki* bija iegādājies bankas visās Baltijas valstīs.

2007. gadā *Sampo Pankki* tika pārdots Dānijas Danske Bank.

Zīmols *Sampo Pankki* bankas mazumtirdzniecības operācijām Somijā tika izmantots līdz 2012. gada 15. novembrim, kad to pilnībā nomainīja *Danske Bank*.

## Organizācija
Banka ir organizēta trīs biznesa vienībās:
* personālā banku darbība (Somijā bankai ir gandrīz 1 miljons personālo klientu);
* biznesa banku darbība;
* korporatīvā un institucionālā banku darbība.
Bez tam *Danske Bank* paspārnē darbojas:
* *Danske Capital*, aktīvu pārvaldnieks;
* *Kiinteistömaailma*, nekustamo īpašumu frančīzes ķēde.

## ''Danske Bank'' Latvijā
2004. gadā *Sampo* Latvijā iegādājās 1996. gadā dibināto banku *Akciju sabiedrība Māras Banka*. 2005. gadā tā pārdēvēta par *Akciju sabiedrība Sampo Banka* un palielināts tās pamatkapitāls. 2008. gadā reorganizēta par *Danske Bank AS* filiāli Latvijā ar zīmola nosaukumu *Danske Banka*.

## Atsauces

## Ārējās saites
* ''Danske Bank'' vietne
Neiroloģija

[thumbnail|200px|Galvas [kodolu magnētiskā rezonanse — viena no neiroloģijā bieži izmantotajām metodēm, lai diagnosticētu un ārstētu slimību]]
**Neiroloģija** (, *neuron* — ‘dzīsla’, ‘nervs’) ir medicīnas nozare, kas pēta nervu sistēmas slimības un to ārstēšanas veidus. Neiroloģija balstās uz neirobioloģiju, kas pēta nervu sistēmas uzbūvi, funkcijas un attīstību. Daļēji tā pārklājas ar psihiatriju — ar medicīnas nozari, kurā tiek pētītas garīgas slimības. Neiroloģijas speciālistus sauc par **neirologiem**.
Anvers

***Anvers*** var būt:
* Antverpene () — pilsēta Beļģijā
* Anvera (, , ) — sala Antarktikā
* Anversailenda () — polārstacija Antarktikā
Anvera

**Anvera** (, , ) ir ap 70 km gara un līdz 40 km plata sala Antarktīdā. Izvietojusies Pālmera arhipelāga dienviddaļā. Žerlaša šaurums to šķir no Antarktīdas pussalas Danko krasta, Dalmaņa līcis — no Brabantas salas un Neimaijera šaurums — no Vīnkes un Dumēra salām. Krasta līnija stipri izrobota, daudz līču un pussalu. Salas austrumu daļa kalnaina, augstākais punkts ir Fransē kalns (2821 m). Rietumu un ziemeļu daļu aizņem Marra piekalnes ledājs.

Salu atklāja britu ekspedīcija Džona Bisko vadībā, kas 1832. gada 21. februārī izkāpa krastā tagadējā Bisko līcī, domādami atklājuši Antarktīdas cietzemi. Salas rietumu un dienvidu krastus aptuveni nokartēja vācu ekspedīcija Eduarda Dalmaņa vadībā 1874. gada janvārī. Austrumu krastu 1898. gada janvārī aptuveni nokartēja Beļģijas Antarktiskā ekspedīcija Adriena de Žerlaša vadībā un kā salu noteikto cietzemi nosauca par godu Antverpenes (; ) pilsētai un provincei, kas daļēji finansēja viņa ekspedīciju.

Salas dienvidu piekrastē Artura līča krastā 1955. gadā tika izveidota britu polārstacija Bāze N. Tai līdzās 1965. gadā tika izbūvēta amerikāņu Pālmeras pagaidu stacija. 1968. gadā 1,5 km tālāk tika izbūvēta tagadējā pastāvīgā stacija.

## Atsauces
Sansevastjanas klasika

**Sansevastjanas klasika** (;  ir šosejas riteņbraukšanas sacensības, kuras katru gadu kopš 1981. gada notiek Sansevastjanas apkaimē Spānijā. Tās tradicionāli tiek uzskatītas par kalnu braucēju sacensībām un tajās vairākkārt ir uzvarējuši  Lielo tūru kopvērtējuma favorīti.

Sansevastjanas klasika ir atpazīstama ar saviem jūras krasta skatiem un vējaino, nelīdzeno sacensību maršrutu, kurš dod priekšrocības agresīva braukšanas stila piekritējiem. Šībrīža sacensību trases garums ir aptuveni 227 kilometri un iekļauj smago *[[Alto de Jaizkibel]]* kāpumu pie 200 kilometru atzīmes. Tas parasti ir sacensību izšķirošais punkts. Līdz 2004. gadam tās bija septītās sacensības UCI Pasaules kausā, bet tagad ir daļa no UCI Pasaules tūres kalendāra.

## Uzvarētāji

## Ārējās saites

*
Dzjansji

**Dzjansji province** (, ) ir viena no Ķīnas 22 provincēm. Province atrodas valsts dienvidaustrumos. Robežojas ar Aņhui, Džedzjanas, Fudzjaņas, Guandunas, Hunaņas un Hubei provincēm. Provinces administratīvais centrs un lielākā pilsēta ir Naņčana. 2010. gadā Hunaņas provincē dzīvoja 44,6 miljoni iedzīvotāju, no kuriem 99,7% bija haņi. Šī pēc iedzīvotāju skaita ir 13. lielākā province valstī.

## Ārējās saites
Zoloturnas kantons

**Zoloturnas kantons** () ir viens no Šveices 26 kantoniem, kas atrodas valsts ziemeļrietumos. Kantona administratīvais centrs ir Zoloturna, lai gan lielākā pilsēta ir Oltene. 1481. gadā tas pievienojās Šveices konfederācijai. Kantons robežojas ar Bernes, Ārgavas un Bāzeles lauku kantonu. Divi Zoloturnas eksklāvi robežojas arī ar Franciju. 2020. gada decembrī kantonā dzīvoja apmēram 277tūkstoši cilvēku, galvenokārt vācvalodīgie.

## Atsauces

## Ārējās saites
Kāli meteorīta krāteris

thumb|300px|Kāli meteorīta krāteris
**Kāli meteorīta krāteris** () ir meteorīta trieciena rezultātā izveidojies zemes virsmas padziļinājums, kas atrodas Igaunijā, Sāmsalā, pie Kāli ciema. Tas pēc lieluma ieņem 44. vietu Eiropā. Krātera diametrs ir 110 m, bet dziļums — 22 m. Trieciena rezultātā izsviestā dolomīta vaļņa augstums sasniedz 16 m. Apkārtnē atrodami vēl 8 mazāka izmēra krāteri (diametrs 15 līdz 40 m). Šo 9 krāteru grupu kopā dēvē par **Kāli meteorītu krāteriem** (). Tos izraisījis meteorīts, kas uz Zemes nokritis pirms aptuveni 4000 gadiem.

## Aprēķini
Aprēķināts, ka meteorīts zemes atmosfērā ielidojis ar ātrumu 10 - 20 km/s virzienā no ziemeļaustrumiem uz dienvidrietumiem un tā svars bijis ap 1000 tonnām. Apmēram 5-10 km augstumā tas sprāgstot sadalījās daļās, no kurām vismaz astoņas sasniedza Zemes virsmu un izveidoja dažāda lieluma krāterus. 20 - 80 t smaga atlūza izveidoja Kāli krāteri. Trieciena rezultātā tika pārvietots apmēram 81 tūkstotis m3 dolomīta nogulumiežu. Augi tika iznīcināti apmēram 6 km apkārtnē, bet meži pilnībā nodega visā salā.

## Notikuma laiks
Pirmie krātera vecuma datējumi veikti pēc tā apakšā esošajām nogulām, kas izrādījās ap 4000 gadu vecas. Sprādziena laikā sakusušās daļiņas ir nogūlušās apkārtnes purvos slānī, kurš atbilst 7500 gadu vecumam. Te jāatzīmē, ka purva attīstība ir stipri atkarīga no apkārtējās vides apstākļiem un meteorīts izraisīja salā ekoloģisko katastrofu. Ar radioaktīvā oglekļa analīzes palīdzību noteiktais mežu nodegšanas vecums tiek vērtēts kā 2800 gadus sens, tomēr Kāli meteorīti nav vienīgie, kas krituši Sāmsalā. 1855. gada 11. maija pēcpusdienā Sāmsalā Kāndes pludmalē nolija akmens meteorītu lietus. Liecinieki stāsta, ka dzirdējuši lielgabala šāvienam līdzīgu rībienu, tad melni objekti pārlidojuši pāri galvām un ietriekušies zemē kādu gabalu uz priekšu. Vairāki no tiem iekrituši jūrā. Krastā tika atrasti seši meteorīta gabali, prāvākais no tiem svēra 3,5 kg. Liecības par to 1856. gadā pētījis zinātnieks A. F. Gebels: „Tumši un neizglītoti ļaudis tic sātanam un cenšas dažādos veidos no tā aizsargāties. Sāmsalas zemnieki uzskata, ka meteorīts ir šāds aizsardzības līdzeklis. Viņi saberž mazus meteorīta gabaliņus pulverī un norij vai nēsā pakārtus kaklā kā amuletus. Pats savām acīm tos redzēju, it īpaši pie sieviešu kārtas zemniecēm.” 

Laikā, kad meteorīts nokrita, Sāmsala jau bija apdzīvota — tas nopostīja netālu esošo pili, kur cilvēki nodarbojās ar bronzas liešanu. Vēlākie salas iedzīvotāji izmantojuši krāteri sakrāliem nolūkiem un pirms 2600 gadiem uzcēluši tam apkārt 2,5 m biezu un 2 m augstu akmens sienu.

Pēc jaunākajiem pētījumiem meteorīta krišanas laiku nosaka 3470 līdz 3545 gadus atpakaļ.    

## Skatīt arī
* Nozīmīgākie meteorītu krāteri Eiropā

## Atsauces

## Ārējās saites
Belila šaurums

thumb|250px|Belila šauruma ainava martā
**Belila šaurums** (, ) ir ap 125 km garš un no 15 līdz 60 km plats jūras šaurums Kanādā, kas atdala Ņūfaundlendas salu no Labradoras pussalas. Viens no šaurumiem, kas savieno Sentlorensa līci ar Atlantijas okeānu. Nosaukums cēlies no šauruma austrumu galā esošās Belilas salas (‘skaistās salas’).

Navigācija šaurumā ir stipri apgrūtināta, novērojamas spēcīgas paisumu straumes, kas mijiedarbojas ar auksto Labradoras straumi. Ledus šaurumā novērojams 8—10 mēnešus gadā, bieža migla. Šauruma rietumu galā no aprīļa līdz janvārim kursē prāmis.

## Atsauces
Tūra

**Tūra** (, ) ir pilsēta Francijā, Centra-Valdeluāras reģionā, Endras un Luāras departamenta administratīvais centrs. Tā atrodas Luāras upes krastā, un ir galvenais Luāras ielejas tūrisma centrs. 2009. gadā pilsētā dzīvoja 135 tūkstoši iedzīvotāju. Pēc šī rādītāja tā ir otra lielākā pilsēta Centra reģionā aiz Orleānas.

Senās Romas laikos pilsēta bija zināma kā *Caesarodunum*, bet 5. gadsimtā tika pārsaukta par *Civitas Turonorum*. 4. gadsimtā par Tūras bīskapu kļuva Svētais Mārtiņš. Pēc tam vairākus gadsimtus Tūra kļuva par vienu no svētceļotāju galamērķi.

Tūrā ir dzimis franču rakstnieks Onorē de Balzaks.

## Atsauces

## Ārējās saites
Baiba Skride

**Baiba Skride** (dzimusi  Rīgā) ir latviešu vijolniece.

## Biogrāfija
Baiba Skride dzimusi muzikantu ģimenē, par mūziķēm kļuvušas arī abas viņas māsas: Lauma spēlē klavieres, Linda — altu. Baiba sākusi mācības mūzikas skolā jau četru gadu vecumā. 1995. gadā iestājās Rostokas konservatorijas sagatavošanas nodaļā, apmeklēja Rudžero Riči meistarklases.

Uzstājusies kopā ar lieliem orķestriem Eiropā, Japānā, Austrālijā un ASV. Muzicējusi ansambļos kopā ar Gidonu Krēmeru, Izabellu van Koilenu, Solu Gabetu, Dāvidu Geringasu, Emanuelu Paju, Šaronu Kamu.

## Atzinības
* Starptautisko mūziķu konkursa laureāte Bulgārijā (1988)
* Starptautiskais vijolnieku konkurs Šentāles klosterī Vācijā (1995)
* konkursā *Jeunesse musicale* Bukarestē (1997)
* Starptautiskā konkursā *Lipizer* Gorīcijā (2000)
* pirmā prēmija Karalienes Elizabetes starptautiskajā konkursā Briselē (2001)
* jaunā izpildītāja prēmija *ЭХО-Классик* (2006)

## Ārējās saites
Changed the Way You Kiss Me

***Changed the Way You Kiss Me*** ir pirmais singls no britu repera un dziedātāja *[[Example]]* trešā studijas albuma *[[Playing in the Shadows]]*. Tas tika izlaists 2011. gada 5. jūnijā. Singlu sarakstīja *[[Example]]* kopā ar Maiklu Vudsu. 2012. gada 1. maijā tika izdots oficiālais remikss kopā ar reperi *[[Ludacris]]*.

Singls debitēja 1. vietā Lielbritānijas mūzikas tops pārdodot pāri 115 000 kopijām. Pārdodot 582 000 kopijas tas bija 2011. gada 16. pārdotākais singls Lielbritānijā.
Red Bull–Bora–Hansgrohe

***Red Bull–Bora–Hansgrohe*** (*UCI komandas kods*: **RBH**) ir 2010. gadā izveidota profesionāla šosejas riteņbraukšanas komanda. Tā ir reģistrēta Vācijā.

## Vēsture
Komandas iesākumā galvenais sponsors bija informācijas tehnoloģiju kompānija *[[NetApp]]*. 2010. gadā komandu sponsorēja arī velosipēdu ražotājs *[[Focus Bikes]]*.

Pirms 2013. gada sezonas *Team NetApp* apvienojās ar Lielbritānijas komandu *Endura Racing*, izveidojot *Team NetApp-Endura*. Komanda tika izveidota no astoņiem *Endura* braucējiem un 12 braucējiem no *Team NetApp*, kuriem arī bija *Pro Continental* licence.

2014. gada ''Tour de France'' pirmajā atpūtas dienā, 15. jūlijā, komanda paziņoja, ka ir parakstījusi sponsorēšanas līgumu ar Vācijas uzņēmumu BORA, kurš ražo virtuves virsmas tvaika nosūcējus. No 2015. gada sezonas sākuma komandas nosaukums bija *Bora-Argon 18*, *[[Argon 18]]* bija komandas velosipēdu sponsors.

2016. gada jūnija beigās, īsi pirms 2016. gada ''Tour de France'', komanda paziņoja, ka no 2017. gada komandas nosaukums tiks mainīts no *Bora-Argon 18* uz *Bora–[[Hansgrohe]]*. *Hansgrohe* ražo santehnikas preces un iepriekš sponsorēja velokrosa ''Superprestige'' sacensību sēriju. Pēc tam, kad tika paziņots, ka komandai ar triju gadu līgumu pievienosies Peters Sagans, augustā *[[Specialized Bicycle Components|Specialized]]* paziņoja, ka nomainīs *Argon 18* kā ekipējuma sponsoru, parakstot triju gadu līgumu par velosipēdu, ķiveru, apavu, riepu un ratu piegādi.

2024. gada janvārī 51% komandu pārvaldošā uzņēmuma daļu iegādājās uzņēmums Red Bull.

## Latvijas sportisti
2017.—2018. gada sezonās komandu pārstāvēja Latvijas riteņbraucējs Aleksejs Saramotins.

## 2025. gada sezona
### Komandas sastāvs

### Uzvaras

## Atsauces

## Ārējās saites

*
Konsepsjonas province

thumb|right|320px|Konsepsjonas province (Čīle)

**Konsepsjonas province** () ir Biobio reģiona province Čīlē. Tās platība ir 3439 km², bet iedzīvotāju skaits 2002. gadā bija 912 889. Konsepsjonas provinces administratīvais centrs ir Konsepsjona. Province administratīvi sīkāk ir iedalīta 12 komūnās.

## Ārējās saites
Ādolfs Andersens

**Karls Ernsts Ādolfs Andersens** (; dzimis  Breslavā, miris  turpat) bija vācu šahists, 19. gadsimta piecdesmitajos un sešdesmitajos gados bija viens no spēcīgākajiem pasaules šahistiem, uzskatīts par neoficiālo pasaules čempionu.

Andersens bija kombinacionālā stila piekritējs; divas no viņa partijām par izcilām mata kombinācijām ieguva savus nosaukumus (*[[Nemirstīgā partija]]* un *[[Mūžzaļā partija]]*).

## Šaha kompozīcija
Pirms saviem panākumiem šaha turnīros Andersens jau bija pazīstams kā šaha problēmists. 1842. gadā Breslavā viņš publicēja savu 60 uzdevumu krājumu "Uzdevumi šahistiem" (). 1852. gadā iznāca grāmatas atkārtots izdevums ar mainītu nosaukumu.
Līdz ar Boltonu un Bredi, Andersens būtiski ietekmēja šaha kompozīcijas attīstību. Viņa darbi manāmi, pozitīvā virzienā, atšķīrās no tiem, kurus parasti tad sastādīja. Interesanti, ka uzbrukuma un kombināciju cienītājs noraidīja forsētus uzdevumus ar daudziem upuriem.

Viņa vārdā par Andersena matu (Andersena tēmu) nosaukta tēma šaha kompozīcijā.

## Darbi
* ''Aufgaben für Schachspieler, nebst ihren Lösungen''. 2. Auflage, Breslau 1852 

## Atsauces

## Ārējās saites

* Ādolfs Andersens chessgames.com 
* Ādolfa Andersena šaha kompozīcijas vietnē PDB
Gada aktieris otrā plāna lomā (Spēlmaņu nakts)

**Gada aktieris otrā plāna lomā** ir viena no nominācijām Spēlmaņu nakts ceremonijā. Visvairāk (3 reizes) to ieguvis Artūrs Skrastiņš.

## Balvas ieguvēji

## Ārējās saites
* Spēlmaņu nakts

## Atsauces
Marra ledājs

**Marra ledājs** () ir plašs piekalnes ledājs Antarktikā. Aizņem Anveras salas ziemeļu un rietumu daļu un stiepjas  garumā no Bēla raga ziemeļaustrumos līdz Artura līcim dienvidos. Ledāju 1903.—1905. un 1908.—1910. gados aptuveni nokartēja franču antarktiskās ekspedīcijas Žana Batista Šarko vadībā. Nosaukts par godu britu jūras biologam un polārpētniekam, Operācijas “Tabarin” pirmajam vadītājam Džeimsam Marram.

## Atsauces
Ondatra

**Ondatra** jeb **bizamžurka** (*Ondatra zibethicus*) ir vienīgā ondatru ģints suga. Tā ir vidēja izmēra ūdens zīdītājs, kas sākotnēji bija sastopams tikai Ziemeļamerikā, taču nu ondatras ir ievestas un izplatījušās arī lielākajā daļā Eiropas, tostarp Latvijā, kā arī Āzijā un Dienvidamerikā. Ondatras apdzīvo dažādas klimata joslas un dažādus mitrāju biotopus.

## Atsauces
Ernests Rolavs

**Ernests Rolavs** (1874—1907) bija latviešu publicists un sabiedriskais darbinieks. Rakstīja nelegālos latviešu nacionālrevolucionāru izdevumos un ārzemju presē par brīvas, neatkarīgas Latvijas nepieciešamību. 

## Dzīvesgājums
Dzimis kā Ernests Ulrihs Rolavs 1874. gada 14. augustā Asītes pagasta Nodegu muižas "Mikās" zemnieka Kristapa Rolava ģimenē. Viņa tēvs no muižas nopirka "Ezergalu" mājas, bet tika no tām izdzīts, kad nevarēja laikā nomaksāt parādu. Mācījās pagasta skolā, tad Liepājas pilsētas skolā, bet 1895. gadā pabeidza Liepājas Nikolaja ģimnāziju. Uzsāka jurisprudences studijas Maskavas Universitātē, bet jau 1896. gadā viņu apcietināja par revolucionārās literatūras pārvadāšanu no Liepājas ostas uz Maskavu. 1896.—1899. gadā viņš izcieta cietumsodu Jelgavas cietumā. 1899. gadā Rolavs emigrēja uz Londonu, vēlāk uz Cīrihi, lai turpinātu tieslietu studijas. Tomēr jau 1900. gadā viņš devās uz Austrumprūsijas ciemu Nimerzati (tagad Nemirseta Palangas dienvidu daļā) pie pašas Kurzemes guberņas robežas, kur ar kontrabandistu palīdzību nodarbojas ar nelegālās literatūras pārvešanu.

1901. gada janvārī viņš pats ar grāmatām šķērsoja robežu, bet Rīgā tika arestēts un 1902. gadā izsūtīts uz Turuhanskas ciemu pie Jeņisejas. 1903. gadā viņš no nometinājuma vietas aizbēga uz Šveici, kur turpināja studijas un piedalījās Latviešu sociāldemokrātu savienības (LSS) dibināšanā. Ar savu partijas biedru palīdzību viņš nodibināja spēcīgu un efektīvu transporta tīklu, kuru izmantoja arī krievu Sociālistu revolucionāru partija un Kaukāza tautu revolucionārās partijas. 1905. gada revolūcijas laikā Rolavs atgriezās Latvijā, pēc tās sakāves 1906. gadā emigrēja uz Angliju, kur norobežojās no lieliniekiem.

1907. gadā viņš ieradās Odesā, lai kā eksterns kārtotu valsts eksāmenus tieslietās Novorosijas (Jaunkrievijas) Universitātē, bet tika apcietināts. Vedot uz Liepāju, viņu pēc baronu Noldes, Ropa un Henkeļa rīkojuma piekāva un 1907. gada 18. augustā "bēgot" nošāva netālu no Grobiņas. 

E. Rolava nāve satricināja un no jauna vienoja Latviešu sociāldemokrātu savienības biedrus. Tika kalti atriebības plāni, meklētas liecības par notikumiem uz Liepājas—Grobiņas ceļa 18. augusta rītā, savākti ziedojumi E. Rolava tēvam. Viņa brālis Andžus Rolavs un Emīls Skubiķis apkopoja E. Rolava dokumentus un sagatavoja izdošanai viņa darbu "Kā izcēlās Baltijas revolūcija". LSS bija zaudējusi savu vadītāju, bet ieguvusi varoni un mocekli. 

Ernesta Rolava brālēns bija Kanta tulkotājs Atis Rolavs.

## Atsauces

## Ārējās saites
* Latvijas Universitātes Literatūras, folkloras un mākslas institūts Ernests Rolavs
* Piemineklis netālu no Grobiņas robežas pie Bārtas ceļa: "Šajā vietā 1907. gada 12. augustā nošauts revolucionārs Ernests Rolavs".
Augšpireneji

**Augšpireneji** (, ) ir Francijas departaments, viens no trīspadsmit Oksitānijas reģiona departamentiem. Augšpireneju administratīvais centrs ir Tarba. Departaments administratīvi tiek iedalīts trīs apgabalos (*arrondissements*):
* Tarbas apgabals (*Arrondissement de Tarbes*);
* Baņērdebigoras apgabals (*Arrondissement de Bagnères-de-Bigorre*);
* *[[Arrondissement d'Argelès-Gazost]]*.

## Ārējās saites
Augšsona

**Augšsona** (, ) ir Francijas departaments, viens no Burgundijas-Franškontē reģiona departamentiem. Augšsonas administratīvais centrs ir Vezula. Departaments administratīvi tiek iedalīts divos apgabalos (*arrondissements*):
* Vezulas apgabals (*Arrondissement de Vesoul*);
* Līres apgabals (*Arrondissement de Lure*).

## Ārējās saites
Danko sala

**Danko sala** (, ) vai **Dedo sala** ( — ‘pirksta sala’) ir ap 2,2 km gara un līdz 0,9 km plata sala Erreras šaurumā Danko krastā Antarktikā. Salu pirmā ieraudzīja Beļģijas Antarktiskā ekspedīcija 1898. gada februārī. Salu uzmērīja un nokartēja Antarktīdas Antarktiskā ekspedīcija 1952./1953. gadā un nosauca to aprakstoši par Dedo (pirksta) salu. Atkārtoti uzmērīja FIDS ekspedīcija ar kuģi *Norsel* 1955. gada aprīlī un pēc analoģijas ar Danko krastu salu nosauca par Danko salu.

Danko salas ziemeļu galā no 1956. līdz 1959. gadam darbojās FIDS polārstacija Bāze O. Nojaukta un aizvākta no salas 2004. gadā.

## Atsauces
Danco Island

***Danco Island*** var būt:
* Danko sala *(Danco Island)* — sala Antarktikā
* Dankoailenda *(Danco Island Station)* — britu polārstacija Antarktikā
Dankoailenda

**Dankoailenda** () vai **Bāze O** (*Base O*) ir bijusī britu polārstacija Antarktīdā. Izvietota uz nelielās Danko salas Erreras šaurumā Antarktīdas pussalas rietumu piekrastē.

Izveidota 1956. gada 26. februārī ģeoloģisko, kartogrāfisko un ģeodēzisko darbu veikšanai. Stacija slēgta 1959. gada 22. februārī. 1994. gadā Britu Antarktiskais dienests neatzina Dankoailendas staciju par vēsturiski nozīmīgu un 2004. gada aprīlī tā tika nojaukta un aizvākta, atstājot tikai betona pamatus.

Pie Dankoailendas stacijas piederēja Keipreklī *(Cape Reclus)* patvērums (izmantots no 1956. gada 13. decembra līdz 1958. gada 25. aprīlim)  attālajā Reklī pussalā. 1997. gada 1. aprīlī patvēruma būda tika izjaukta un pārvesta uz Folklenda salu muzeju Stenli, kur kā ekspozīcija uzstādīta 1998. gada decembrī.

## Atsauces

## Ārējās saites

* French Polar Team. Danco Station O / Danco Island
* French Polar Team. Cape Reclus / Antarctica
Apencelles-Auserrodenes kantons

**Apencelles-Auserrodenes kantons** () ir viens no Šveices 26 kantoniem, kas atrodas valsts ziemeļaustrumos. Kantona administratīvais centrs ir Hērizava. 1513. gadā tas pievienojās Šveices konfederācijai. Kantons robežojas ar Sanktgallenes un Apencelles-Innerrodenes kantoniem. 2010. gada decembrī kantonā dzīvoja apmēram 53 tūkstoši cilvēku, galvenokārt vācvalodīgie.

## Ārējās saites
Erreras šaurums

**Erreras šaurums** (, , ) ir ap  garš un 1,4—5 km plats jūras šaurums Antarktīdas piekrastē. Atdala Ronžē salu no Danko krasta un savieno Andvorda līci ar Žerlaša šaurumu. Šaurumā atrodas vairākas salas, lielākās no kurām ir Kivervila un Danko salas. Danko salā no 1956. līdz 1959. gadam atradās britu polārstacija Bāze O.

Šaurumu 1898. gada februārī izkuģoja un nokartēja Beļģijas antarktiskā ekspedīcija Adriena Žerlaša vadībā un nosauca to par godu Briseles Universitātes profesoram un *Belgica* komisijas loceklim Leo Erreram *(Léo-Abram Errera)*.

## Atsauces
Biofizika

[thumbnail|235px|Tiek mērīts, ar cik lielu spēku viena no [melnuļu dzimtas vabolēm (*Bolitotherus cornutus*) spēj pieķerties pie virsmas, raujot to uz augšu]]
**Biofizika** ir starpdisciplināra zinātnes nozare, kas pēta fizikālās un fizikālķīmiskās parādības dzīvajos organismos. Biofizika ir gan bioloģijas, gan fizikas apakšnozare. Tā ir cieši saistīta ar fizioloģijas, bioķīmijas, molekulārās bioloģijas un medicīnas jomām.

Par biofizikas pirmsākumiem uzskata 1771. gadā veiktos Luidži Galvāni eksperimentus ar mirušu vardi, kad, pārlecot elektriskajai dzirkstelei uz vardes kājām, tika novērota to saraušanās. 1790. gadā viņš to pašu novēroja, kad pieskārās vardes kājai ar nazi. Balstoties uz Galvāni eksperimentiem, Alesandro Volta izgatavoja pirmo elektrisko bateriju.

## Ārējās saites
Hermans Melvils

**Hermans Melvils** (; dzimis , miris ) bija amerikāņu rakstnieks, rakstījis īsos stāstus, dzeju. Viņš vislabāk pazīstams ar 1851. gadā publicēto darbu "Mobijs Diks" (*Moby-Dick*), kas tiek uzskatīts par pasaules literatūras dārgumu. Viņa pirmā grāmata *Typee: A Peep at Polynesian Life* tika publicēta 1846. gadā. H. Melvils bija pirmais rakstnieks, kura darbus savāca vienkopus un publicēja ASV bibliotēka (*Library of America*).

## Ārējās saites
* 
* ''Project Gutenberg'' profils